Bathing Beauty
<s>Bathing Beauty () je američki filmski mjuzikl snimljen 1944. godine u režiji Georgea Sidneya, poznat kao jedno od komercijalno najuspješnijih i najpopularnijih hollywoodskih ostvarenja svog vremena, ali i po tome što je od plivačice Esther Williams učinio veliku zvijezdu.</s>

<s>Nominalni protagonist je Steve Elliott tekstopisac (čiji lik tumači popularni komičar Red Skelton) koji priprema oženiti za svoju dugogodišnju djevojku Caroline Brooks (čiji lik tumači Williams), a koja radi kao nastavnica plivanja u ženskom koledžu, te kako su oboje zbog braka spremni prekinuti svoje dotadašnje karijere.</s><s>Radnja prikazuje kako njegov producent (koga tumači Basil Rathbone), koji ga nastoji zadržati u svojoj izdavačkoj kući, podmuklim trikom izazove raskid dvoje zaručnika, ali kako Steve, odlučan u tome da ponovno osvoji Caroline, koristi proceduralnu rupu kako bi se upisao na njen koledž, a što izaziva niz komičnih pustolovina.</s>

<s>Bathing Beauty je postao poznat prije svega zbog spektakularnih plesnih i muzičkih točaka koje su se odvijale u bazenima, i koje su velikim dijelom modelirane na nešto ranijim klasičnim mjuziklima Busbyja Berkeleya.</s><s>Williams je, pak, u njima demonstrirla kako plesačko, tako i plivačko umijeće, a dodatnu atrakciju je predstavljalo i to što je film napravljen u boji.</s><s>U njemu su se također pojavili i neki od tada najpopularnijih američkih bendova i muzičara koji su tumačili sami sebe, te su korišteni i neki od tada najvećih hitova.</s><s>Bathing Beauty je doživio izuzetan komercijalni uspjeh, a Williams je slične uloge ponovila u još nekoliko sličnih, također uspješnih mjuzikala tokom sljedećih nekoliko godina.</s><s>Scene iz filma su kasnije postale predmetom brojnih referenci i parodija, među kojima se ističe točka Miss Piggy u lutkarskoj TV-seriji Muppet Show te Brooksova filmska parodija History of the World Part I.</s>

<s>Bathing Beauty je sredinom 1950-ih prikazan u tadašnjoj Jugoslaviji pod naslovom Bal na vodi te je, kao i drugdje, stekao izuzetnu popularnost i ostavio snažan dojam na publiku.</s><s>Njemu je, između ostalih, homage godine 1986. dao i srpski režiser Jovan Aćin u svom filmu Bal na vodi gdje je glavna protagonistica dobila ime Ester, a sam film simbolizira slobodu i blagostanje Zapada koje su tada bile uskraćeni žiteljima tadašnje države.</s>

<s>Uloge 
 Red Skelton ...</s><s>Steve Elliot
 Esther Williams ...</s><s>Caroline Brooks
 Basil Rathbone ...</s><s>George Adams
 Bill Goodwin ...</s><s>Profesor Willis Evans
 Jean Porter ...</s><s>Jean Allenwood
 Nana Bryant ...</s><s>Dean Clinton
 Carlos Ramírez ... sam sebe
 Ethel Smith ...</s><s>Ethel Smith - nastavnica muzike
 Lina Romay ... sama sebe
 Helen Forrest ... sama sebe - pjevačica sa Harryjem Jamesom i bendom Music Makers
 Donald Meek ...</s><s>Chester Klazenfrantz
 Jacqueline Dalya ...</s><s>Maria Dorango
 Francis Pierlot ...</s><s>Profesor Hendricks
 Ann Codee ...</s><s>Mme.</s><s>Zarka
 Margaret Dumont ...</s><s>Mrs.</s><s>Allenwood
 Bunny Waters ...</s><s>Bunny
 Janis Paige ...</s><s>Janis
 Xavier Cugat ... sam sebe - vođa benda Xavier Cugat and His Orchestra
 Harry James ... sam sebe - vođa benda Harry James and His Music Makers
 Dorothy Adams ...</s><s>Miss Hanney - sekretarica fakulteta
 Jane Isbell ...</s><s>Djevojka iz Western Uniona</s>

<s>Izvori</s>

<s>Vanjske veze</s>

<s>Bathing Beauty at Red Skelton</s>

<s>Američki filmovi
Filmski mjuzikli
Filmske komedije
Romantične komedije
Authority control 2</s>

